बतादें क‍ि मध्‍यप्रदेश समेत कुछ राज्‍यों में मुर्गा लडा़ई कराई जाती है। इस लड़ाई में कई बार दांव लाखों में लगते हैं। लडा़ई के ल‍िए एक खास क‍िस्‍म के मुर्गों को तैयार क‍िया जाता है। मुर्गे के मालिक अपने पर‍िवार की तरह ही इनका ध्‍यान रखते हैं। जानकारों की मानें तो लड़ाई में मुर्गों को ह‍िंसक बनाने के ल‍िए जंगली जड़ी बूटी तथा गौर (बायसन) का पित्त भी ख‍िलाया जाता है। लड़ाई के ल‍िए न‍िश्‍च‍ित स्‍थान को कुकड़ा गली या कुकड़ा घर भी कहते हैं। यहां लोग अलग-अलग जगहों से प्रश‍िक्ष‍ित मुर्गे लेकर आते हैं। एक हिस्से में गोल घेरा बनाकर मुर्गों को उतारा जाता है। कई जगहों पर तो इस दौरान उनके पैरों में धागे की मदद से छुरी बांध दी जाती है। इस छुरी से मुर्गें अपने प्रति‍द्वंदी मुर्गे पर वार करते हैं। ऐसे में इस दौरान एक मुर्गें के घायल या फ‍िर मौत के बाद ही यह खेल खत्‍म होता है।